**Հ Ա Շ Վ Ե Տ Վ ՈՒ Թ Յ ՈՒ Ն**

**ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչության 2019 թվականի նոյեմբեր**

**ամսվա կատարած աշխատանքների**

ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչությունը 2019 թվականի նոյեմբեր ամսվա ընթացքում կատարել է հետևյալ աշխատանքները.

1. «Հայաստանի Հանրապետության կառավարության 2014 թվականի հունվարի 30-ի N 145-Ն որոշման մեջ լրացումներ կատարելու մասին» ՀՀ կառավարության որոշման նախագիծն ուղարկվել է ՀՀ կառավարություն:

2. «Հայաստանի Հանրապետության հողային օրենսգրքում լրացում կատարելու մասին» Հայաստանի Հանրապետության օրենքի նախագիծն ուղարկվել է ՀՀ կառավարություն:

3. «Սոցիալական աջակցության մասին» Հայաuտանի Հանրապետության օրենքում լրացումներ և փոփոխություններ կատարելու մաuին» ՀՀ օրենքի նախագիծն ուղարկվել է արդարադատության նախարարություն:

4. «Պետական նպաստների մասին» Հայաստանի Հանրապետության օրենքում փոփոխություններ կատարելու մասին» ՀՀ օրենքի նախագիծն ուղարկվել է արդարադատության նախարարություն:

5. «Պետական աջակցություն Հայաստանի Հանրապետության մանկական խնամակալական կազմակերպությունների շրջանավարտներին» ծրագրի շրջանակներում 2003-2013 թթ.-ի ընթացքում շահառու ճանաչված 1991-2013թթ. ընթացքում մանկատներից դուրս եկած բնակելի տարածության կարիք ունեցող շրջանավարտների և մանկատների2014-2019 թվականների շրջանավարտների վերաբերյալ նախարարություն գրավոր դիմած շրջանավարտների վերաբերյալ գրություններ են ուղարկվել Կադաստրի կոմիտե և Ոստիկանություն, ինչպես նաև մանրամասն ուսումնասիրվել են շրջանավարտների վերաբերյալ տվյալները:

6. ՀՀ աշխատանքի և սոցիալական հարցերի նախարարի կողմից 26.11.2019թ.-ին հաստատվել է «Հայաստանի Հանրապետության մանկատան շրջանավարտների համար բնակարանի գնման վկայագրի տրամադրման միջոցով ֆինանսական աջակցության հատկացման գործընթացն իրականացնող հանձնաժողով ստեղծելու, հանձնաժողովի աշխատակարգը հաստատելու մասին» N 163-Ա/1 հրամանը, որով նախատեսված է ստեղծել «Հայաստանի Հանրապետության մանկատան շրջանավարտներին բնակարանի ապահովում» միջոցառման շրջանակներում ֆինանսական աջակցության տրամադրման գործընթացն իրականացնող հանձնաժողով:

7. 2019թ նոյեմբերի 27-ին կայացել է ստեղծված հանձնաժողովի առաջին նիստը, որի ժամանակ քննարկվել են Հայաստանի Հանրապետության կառավարության 2019 թվականի նոյեմբերի 7-ի N1555-Ն որոշման մեջ փոփոխություններ կատարելու մասին նախագիծը, ինչպես նաև Հայաստանի Հանրապետության կառավարության 2005 թվականի փետրվարի 24-ի N 309-Ն որոշմամբ մանկատան շրջանավարտներին ԲԳՎ-ների տրամադրման կարգի և պայմանների դրույթների և գնման վկայագրերի և պայմանագրերի, ցուցակների, գրանցամատյանների օրինակելի ձևերը:

8. Նոյեմբեր ամսվա ընտանեկան և սոցիալական նպաստի վճարման ցուցակում ընդգրկվել են 86378 ընտանիք, իսկ նախկին ԽՍՀՄ Խնայբանկի ՀԽՍՀ հանրապետական բանկում մինչև 1993 թվականի հունիսի 10-ը ներդրված դրամական ավանդների դիմաց փոխհատուցման վճարման ցուցակում` 519 անձ:

9. «Գազպրոմ Արմենիա» և «Հայաստանի էլեկտրական ցանցեր» ՓԲԸ-ին տրամադրվել են ընտանիքների անապահովության գնահատման համակարգում հաշվառված անապահովության «20.00» միավորից բարձր անապահովության միավոր ունեցող ընտանիքների ցուցակներ, որի արդյունքում 68802 ընտանիքներն ունեն տարեկան 600 խորանարդ մետր բնա­կան գազի սպառման և 98804 ընտանիք` էլեկտրական էներգիայի համար նվազ սակագներով վճարման իրավունք:

10. Վարչության աշխատակիցները մշտապես մասնակցում են սոցիալական աջակցության տարածքային գործակալություններում (բաժիններում) դեպքի վարման շրջանակներում իրականացվող աշխատանքներին, մասնակցում կազմակերպվող կլոր-սեղան քննարկումներին, տեղերում, հեռախոսազանգով, ինչպես նաև կապի այլ միջոցներով տրամադրում են մեթոդական և գործնական օգնություն:

11. Վարչության աշխատակիցները մշտապես համագործակցում են նաև մարզպետարանների և Երևանի քաղաքապետարանի համապատասխան ստորաբաժանումների աշխատակիցների հետ:

12.Վարչության աշխատակիցները ամենօրյա աշխատանքներ են իրականացնում քաղաքացիների կողմից հեռախոսազանգերով բարձրացված խնդիրներին օպերատիվ լուծում տալու ուղղությամբ:

13. Հանրապետության բոլոր 55 սոցիալական աջակցություն տրամադրող տարածքային մարմինների (ՍԱՏՄ) կողմից ներկայացվող պետական նպաստների և ավանդների փոխհատուցման համակարգերից դուրս մնացած ընտանիքների 2019 թվականի նոյեմբեր ամսվա վճարման ցուցակներում նպաստի կամ ավանդների փոխհատուցման իրավունքի վերականգնման հիմքերի ուսումնասիրություն և առաջարկության ներկայացում:

14. Հանրապետության բոլոր ՍԱՏՄ-ների կողմից ներկայացված պետական նպաստներից դուրս մնացած ընտանիքների 2019 թվականի նոյեմբեր ամսվա վճարման ցուցակներում նպաստի իրավունքի վերականգնման վերաբերյալ ներկայացված տեղեկատվության ամփոփում:

15. Հանրապետության բոլոր ՍԱՏՄ-ների կողմից ներկայացված պետական նպաստների 2019 թվականի հոկտեմբեր ամսվա վճարման վերաբերյալ փոխադարձ հաշվետվության ակտերի ընդունում և ամփոփում:

16. ՍԱՏՄ-ներին տրամադրվել է հարակից բազաներից ստացված 2019թ. հոկտեմբերի 1-ի դրությամբ ՀՀ զբաղվածության ոլորտի գործառույթների իրականացնող «Գործ» և ԱԳՀ-ում հաշվառված անձանց տվյալների համադրման արդյունքները, հաշմանդամների հաշվառման «Փյունիկ» և ԱԳՀ-ում հաշվառված անձանց տվյալների համադրման արդյունքները, էլեկտրոնային կենսաթոշակ տեղեկատվական համակարգում ընդգրկված՝ կենսաթոշակ և ԱԳՀ-ում հաշվառված անձանց տվյալների համադրման արդյունքները, մինչև 2 տարեկան երեխաների խնամքի նպաստ ստացող և ԱԳՀ-ում հաշվառված անձանց տվյալների համադրման արդյունքները, ԿԴԻԳ տեղեկատվական համակարգում հաշվառված պետական և ոչ պետական մանկատներում բնակվող երեխաների և ԱԳՀ-ում հաշվառված անձանց տվյալների համադրման արդյունքները, սոցիալական պաշտպանության ծրագրերում ընդգրկված տարեցների հաշվառման և ԱԳՀ-ում հաշվառված անձանց տվյալների համադրման արդյունքները, պետ.ռեգիստրից ստացված, մաքսային գործարքներ կատարած, պետ.ավտոտեսչությունից ստացված տեղեկատվության ցուցակների վերաբերյալ տեղեկատվությունները:

17. Իրականացվել է ՀՀ նախարարություններից և այլ պետական մարմիններից ստացված տեղեկատվության ՍԱՏՄ-ների կողմից 2019 թվականի հոկտեմբեր ամսին կիրառման վերաբերյալ հաշվետվությունների ստացումը և ամփոփումը:

18. «Հայփոստ» ՓԲԸ-ից և «Նորք» տեղեկատվավերլուծական հոկտեմբեր սեպտեմբեր ամսվա վճարման տվյալները:

19. «Հայփոստ» ՓԲԸ-ին մատուցած ծառայությունների դիմաց վճարելու համար տրվել է պետական նպաստների և վճարման մասին եզրակացություն:

20. ՀՀ ԱՍՀՆ սոցիալական ապահովության պետական ծառայություն է ներկայացվել պետական նպաստների 2019 թվականի նոյեմբեր ամսվա վճարման համար անհրաժեշտ ֆինանսական միջոցների հայտ-պահանջագրերը, ինչպես նաև համակարգվել է պետական նպաստների վճարման աշխատանքները:

21. Վարչության աշխատակիցները մշտապես մասնակցել են սոցիալական աջակցության տարածքային գործակալություններում (բաժիններում) դեպքի վարման շրջանակներում իրականացվող աշխատանքներին, տրամադրել մեթոդական օգնություն և խորհրդատվություն:

22. Պարբերաբար կազմակերպվել են քննարկումներ` «Նորք» ՏՎԿ-ի և ոստիկանության և վիզաների վարչության, Կառավարությանն առընթեր անշարժ գույքի կադաստրի պետական կոմիտեի կողմից տրամադրված տեղեկատվական բազաների համադրման արդյունքում առաջացած անճշտությունների վերաբերյալ:

23. Վարչության աշխատակիցների կողմից իրականացվել է «ՎՏԲ-Հայաստան բանկ» ՓԲԸ-ի կողմից տրված տեղեկանքների տրամադրման աշխատանքները սոցիալական աջակցության տարածքային մարմիններին:

24. Վարչության աշխատակիցների կողմից իրականացվել է քաղաքացիների ընդունելություն և նրանց դիմումների պատասխանների կազմում:

25. Վարչության նպաստների բաժնի պետը աշխատանքի և սոցիալական հարցերի նախարարի առաջին տեղակալի և նախարարի տեղակալի հետ մասնակցել է քաղաքացիների ընդունելությանը:

26. Տրամադրվել է մեթոդական օգնություն ՍԱՏՄ-ների աշխատողներին, կատարվել են մի շարք վերլուծություններ, կազմվել են տեղեկանքներ, գրություններ, կատարվել են ղեկավարության տրված հանձարարականները և այլն:

27. Այլ ընթացիկ և չպլանավորված աշխատանքներ:

**ՍՈՑԻԱԼԱԿԱՆ ԱՋԱԿՑՈՒԹՅԱՆ**

**ՎԱՐՉՈՒԹՅԱՆ ՊԵՏ Ա. ՄԻՆԱՍՅԱՆ**

**05.12.2019թ.**